হুমায়ুন আজাদ ও তাঁর লেখা উপন্যাস পাক সার জমিন সাদ বাদ সম্পর্কে ২০০৪ সালে জামায়াতের সাংসদ দেলাওয়ার হোসাইন সাঈদী সংসদে কী বক্তব্য দিয়েছিলেন, তা সংসদ সচিবালয়ের কাছে জানতে চেয়েছে স্বরাষ্ট্র মন্ত্রণালয়। মন্ত্রণালয় থেকে চিঠি দিয়ে বলা হয়েছে, হুমায়ুন আজাদ হত্যাচেষ্টা মামলার তদন্তের সুবিধার্থে এই তথ্য  প্রয়োজন।  স্বরাষ্ট্র মন্ত্রণালয় সূত্র জানিয়েছে, পুলিশের অপরাধ তদন্ত বিভাগ (সিআইডি) থেকে মন্ত্রণালয়ের কাছে এই তথ্য চাওয়া হয়েছে। এর পরিপ্রেক্ষিতে মন্ত্রণালয় তথ্য চেয়ে সংসদ সচিবালয়কে চিঠি দিয়েছে।  লেখক ও অধ্যাপক হুমায়ুন আজাদ ২০০৪ সালের ২৭ ফেব্রুয়ারি বাংলা একাডেমীর বইমেলা থেকে বের হওয়ার পর রাস্তায় ধর্মীয় উগ্রবাদীদের হামলায় গুরুতর …